Minschda am Lech

Minschda am Lech (amtli: Münster am Lech) is a Gmoa im Laundkreis Doana-Rias mid 1119 Eihwohna und Mitglied va da Vawoitungsgmoaschoft Roa am Lech. Zu Minschda ghean außadem no Hemodn und Suiz.

Geografie

Minschda liegt zwischn Roa am Lech und Diahappn im Lechtoi. Z Minschda gibt´s a obas und a untas Darf, weis aufm Lechrain baut is. Duachs untare Darf fliaßt de Friedberga Ach, außahoib die Oidwossa (Minschdara Alte) und freili da Lech.

Nochbagmoana

 Öigau (Ellgau, Landkroas Augschburg)
 Huiza (Landkroas Donau-Rias)
 Roa am Leech (Landkroas Doana-Rias)
 Diahappn (Landkroas Augschburg)

Wirtschaft

In Minschda gibt´s a Gartnarei, an Kosmetikbetrieb, zwoa Wirtschaftn, die Metzgarei Tögl, an Bäcka Jann und seit neiastn a an Solarpark.

 Gschicht 

Minschda is vo irisch-schottische Mench gründet worn. Drum hoasts a a so, weil dia do a Gloschda baut hom, des wo auf Lateinisch monasteria hoast. Schbada hots na zum Landgricht Roa gheat, bis na 1818 mit dem Gmoaedikt a oagne Gmoa woan is.

 As Woppn 

Aufm Woppn vo Minschda sicht ma im untan Tei a gschwungane Linie, de wo an Lech dorstejn soi. Der Schlissl und des Schweat san die Symbole fia de Kirchenpatrona St. Beda und Baul. Dass des Woppn aus via Tei bsteht, liegt dro, dass des ois a Tei vom Zisterziensaboika auf des Klosta in Scheanafoid hiweißen soit.

 Vareine 

Z´Minschda gibt´s 9 Varein:

 Feiawea
 Gartenbauvarein
 Fischavarein
 Hoamat- und Brauchtumsvarein
 Kriagaverein
 Landjugend
 Schützenvarein
 Sportvarein
 Theatavarein

 Im Netz 
 Hoamseitn vo da Gmoa

Kategorie:Gemeinde in Bayern
Kategorie:Landkreis Donau-Ries
Kategorie:Ort im Landkreis Donau-Ries